**

**SZIGETSZENTMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK**

**19/2021. (IX.30.) ÖNKORMÁNYZATI RENDELETE**

**a helyi kitüntető díjakról és adományozásuk rendjéről szóló 21/2017. (VI.28.) önkormányzati rendelet módosításáról**

Szigetszentmiklós Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében foglalt felhatalmazás alapján, az Alaptörvény 32. cikk (1) bekezdés i) pontjában, továbbá Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22 § (1) bekezdése d) pontjában meghatározott feladatkörében eljárva a következőket rendeli el:

**1. §**

(1) A helyi kitüntető díjakról és adományozásuk rendjéről szóló 21/2017. (VI. 28.) önkormányzati rendelet (a továbbiakban: Rendelet) 4. § (8) bekezdése helyébe a következő rendelkezés lép:

„(8) A Csikesz Endre Díj és a Pro Urbe Szigetszentmiklós Díj kivételével díjakból, címből évente legfeljebb egy-egy adományozható.”

(2) A Rendelet 4. §-a a következő (8a) bekezdéssel egészül ki:

„(8a) Pro Urbe Szigetszentmiklós Díjból évente kettő adományozható, melyből az egyik posztumusz díj.”

**2. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita** jegyző | **Nagy János**polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2021. szeptember 29. napján alkotta, 2021. szeptember 30. napján kihirdetésre került.

**dr. Szilágyi Anita**jegyző